Avicii

**Avicii** (əsl adı: *Tim Bergling*; ) — isveçli dicey, remiksçi və musiqi prodüseri. Tim 16 yaşında olanda elektron musiqi forumlarında öz hazırladığı remikslərini paylaşmağa başlamış və ilk rekord müqaviləsini bu sayədə almışdır. O, 2011-ci ildə buraxdığı “Levels” sinqlı nəticəsində məşhur olub. Onun 2013-cü ildə çıxan ilk albomu “True” müxtəlif janrlarla elektron musiqinin qarışığı idi. Bu albom tənqidçilər tərəfindən müsbət rəylər almışdı. Albomdan olan sinql “Wake Me Up” ABŞ və Birləşmiş Krallıq daxil olmaqla bir çox ölkələrin hit-paradlarında üst sıralarda qərarlaşmışdı.

Timin ikinci studiya albomu “Stories” 2015-ci ildə işıq üzü görmüşdür. O, 2017-ci ildə dinləyicilərinə “Avīci (01)” adlı minialbom təqdim etmişdir. Timin məşhur sinqllarına daxil idi: “I Could Be the One” (Niki Romero ilə), “You Make Me”, “X You”, “Hey Brother”, “Addicted to You”, “The Days”, “The Nights”, “Waiting for Love”, “Without You” və “Lonely Together”. Timin 2012-ci ildə David Qetta ilə birlikdə ərsəyə gətirdiyi “Sunshine” mahnısı “Qremmi” mükafatına namizəd göstərilmişdi. O, növbəti il 2013-cü ildə “Levels” sinqlına görə bu mükafata yenidən namizədlik əldə etdi. Bir sıra musiqi jurnalları Tim Berqlinqin 2010-cu illərin əvvəllərində elektron musiqinin radioda daha populyar olmasında əməyi olduğunu bildirib. 

Tim Berlinq 2016-cı ildə stress və ağırlaşmış psixi sağlamlıq səbəbindən konsert səfərlərinə çıxmağı dayandırmışdı. O, 20 aprel 2018-ci ildə, istirahət üçün getdiyi Omanın Maskat şəhərində öz həyatına son qoyub. Avicii-nin üçüncü və sonuncu albomu olan “Tim” onun ölümündən sonra 2019-cu ildə yayımlanmışdır.

## Həyatı və fəaliyyəti
Tim Berqlinq 8 sentyabr 1989-cu ildə Stokholm şəhərində anadan olub. Onun atası ofis əşyaları biznesi ilə məşğul olan Klas Berqlinq, anası isə aktrisa Anki Lidendir. Timin üç-qardaş bacısı var: Devid Berqlinq, Linda Sterner və aktyor Anton Körberg. Tim Berqlinq hələ səkkiz yaşında ikən öz yataq otağında musiqi ilə məşğul olurdu. 

Tim 16 yaşında olarkən dicey olan qardaşından ilham almış və öz musiqisini yaratmağa başlamışdır. O, FL Studio-nu internetdən pirat formada yükləyərək öz-özünə istifadə etməyi öyrənmişdir. Tim 2007-ci ilin mayında Dejfitts Plays musiqi şirkəti ilə müqaviləyə imza atmışdı. O, müntəzəm olaraq bacarıqlarını inkişaf etdirmək üçün Laidback Luke-un forumlarına üzv olmuşdu. Bu icmanın üzvü olmaqla, o, rəy ala, yeni şeylər öyrənə və sənətini təkmilləşdirə bilmişdi.

## Ölümü
Avicii 20 aprel 2018-ci ildə Omanın Maskat şəhərində yaşadığı evində ölü olaraq tapılmışdır. Ailəsi 26 aprel tarixində, məşhur diceyin ölüm səbəbinin intihar olduğunu bildirmişdir.

## Diskoqrafiya
### Albomlar
* *Avicii Presents Strictly Miami* (mix, 2011)
* *The Singles* (minialbom, 2011)

### Single'lar

 Psevdonim Tim Berg.
 Psevdonim Tom Hangs.

#### Birgə single'lar

### Remix'lər
;2009
* «New New New» (Avicii Remix) — Bob Sinclar
;2010
* «Gettin’ Over You» (Avicii Vocal + Dub Remix) — David Guetta (Feat. Chris Willis, LMFAO & Fergie)
* «Hang With Me» (Avicii’s Exclusive Club Mix) — Robyn
* «Escape Me» (Avicii’s Remix At Night) — Tiësto (Feat. CC Sheffield)
* «Rapture» (Avicii’s New Generation Mix) — Nadia Ali
* «One Love» (Avicii Remix) — David Guetta (Feat. Estelle)

;2011
* «Drowning» (Avicii Remix) — Armin Van Buuren
* «Derezzed» (Avicii Remix) — Daft Punk
* «Every Teardrop Is a Waterfall» (Avicii ‘Tour’ Mix) — Coldplay
;2012
* «Girl Gone Wild» (Avicii’s UMF Mix) — Madonna
* «Superlove» (Avicii’s Space Mix) — Lenny Kravitz

## İstinadlar

## Xarici keçidlər

*
*Avicii You Project
*Avicii on Best4Ears.com
*Salacious Sound Interviews Avicii